stanford-oval/wikipedia huggingface dataset:
רובעי פריז
רובעי פריז > רובע 2

הרובע השני של פריז (בצרפתית: 2e arrondissement) הרובע השני, יחד עם הרבעים השמיני והתשיעי, מאכלס אזור עסקים חשוב, בו מרוכזת פעילות כלכלית רבה. ברובע נמצאת הבורסה הישנה של פריז והמטות של כמה בנקים גדולים. כמו כן, זהו מרכז טקסטיל ומקום משכנה של האופרה קומיק. 
הרובע השני הוא גם מקום משכנם של כמה משרידי הפסאז'ים המקורים המסחריים בני המאה ה-19. בראשית המאה ה-19 מרבית רחובות פריז היו חשוכים, בוציים וללא מדרכות. מספר יזמים העתיקו את הצלחתו של פסאז' דה פנורמה, שהיה מעבר (passage) מקורה זכוכית, מרוצף, מואר היטב ויבש. באמצע המאה ה-19 היו כשני תריסרי מעברים כאלו, שלאורכם נפרסו חנויות מסחריות.
רובעי פריז > רובע 3

הרובע השלישי של פריז (בצרפתית: IIIe arrondissement), ממוקם בגדה הימנית של העיר, והוא הרובע הקטן ביותר בעיר אחרי הרובע השני.
הרובע השלישי מאכלס את החלק הצפוני של המחוז הימי-ביניימי, המארה (יחד עם הרובע הרביעי, שמאכלס את החלק הדרומי השוקק יותר של המארה, יחד עם "הרובע העליז" של פריז). הבית הפרטי העתיק ביותר של פריז שעדיין עומד על כנו, ונבנה בשנת 1407, נמצא ברובע השלישי של העיר, ברחוב דה מונטמורנסי (rue de Montmorency).
אזור צ'יינטאון קטן, אך מתרחב במהירות, בו שוכנים מהגרים מוונזהו שבסין, מרוכז ברו או מארה (rue au Maire), סמוך למבנה הקונסרווטואר נסיונל דז ארט אה מטייה, שהיה בימי הביניים המנזר של סן-מרטן-דה-שאן. 
שטח הקרקע של הרובע הוא 1.171 קמ"ר והוא השני בקוטנו בעיר.
רובעי פריז > רובע 4

הרובע הרביעי של פריז (בצרפתית: 4e arrondissement) נמצא על הגדה הימנית של נהר הסן, וגובל במערב עם הרובע הראשון; בצפון הוא גובל ברובע השלישי, במזרח גובל ברובע האחד עשר וברובע השנים עשר, ובדרום גובל בנהר הסן וברובע החמישי.
הרובע הרביעי כולל את אזור כיכר העירייה של פריז, שנבנה בסגנון הרנסאנס. נמצאים בו גם כיכר פלאס דה ווז', גם היא מימי הרנסאנס בצרפת, מרכז ז'ורז' פומפידו בעל המבנה הייחודי וחלקו הדרומי של אזור המארה הימי-ביניימי, שהוא כיום מרכזה של הקהילה ההומוסקסואלית של פריז (החלק הצפוני של המארה נכלל ברובע השלישי). חלקו המזרחי של האיל דה לה סיטה (בכללו קתדרלת נוטרדאם) וכן איל סן לואי אף הם נמצאים ברובע הרביעי של העיר.
עם שטח קרקע של 1.601 קמ"ר תופס הרובע הרביעי את המקום השלישי מבין הרבעים הקטנים של פריז.
רובעי פריז > רובע 5

הרובע החמישי של פריז (בצרפתית: Ve arrondissement), שממוקם בגדה השמאלית, הוא אחד הרבעים המרכזיים של פריז, צרפת. רובע זה מכיל את אזור הרובע הלטיני, שמאכלס רבות מהאוניברסיטאות, הקולז'ים ובתי הספר המפורסמים של צרפת. 
הרובע החמישי הוא גם אחד האזורים העתיקים ביותר של פריז, שנבנה כבר בתקופת העת העתיקה. עקבות של שרידי העבר ניתן למצוא באתרים כארנה של לוטטיה, אמפיתיאטרון רומאי, ובית המרחץ של קלוני, שהוא בית מרחץ רומאי. 
הרובע החמישי של פריז מכסה שטח בן 2.541 קמ"ר במרכז העיר.
רובעי פריז > רובע 6

הרובע השישי של פריז (בצרפתית: VIe arrondissement), הממוקם בגדה השמאלית של העיר, הוא אחד מעשרים הרבעים של פריז, צרפת, והוא משתרע על שטח של 2.154 קמ"ר. הוא מפורסם בשל אזור סן ז'רמן דה פרה, שבמרכזו כנסיית סן ז'רמן דה פרה, שנוסדה במאה ה-6. ברובע השישי נמצא גם הסנאט, שממוקם בגני לוקסמבורג.
רובעי פריז > רובע 7

הרובע השביעי של פריז (בצרפתית: VIIe arrondissement), הממוקם בגדה השמאלית של העיר, הוא אחד מעשרים הרבעים של פריז, צרפת. הרובע מאכלס כמה מוסדות לאומיים צרפתיים חשובים, בהם האספה הלאומית הצרפתית ומספר משרדי ממשלה. הרובע השביעי הוא אתר תיירות מרכזי, בראש ובראשונה בשל מגדל אייפל ואוטל דז אינווליד, שבו טמון נפוליאון בונפרטה. שטח הקרקע של הרובע השביעי הוא 4.088 קמ"ר.
רובעי פריז > רובע 8

הרובע השמיני של פריז (בצרפתית: VIIIe arrondissement) הוא רובע בפריז, אחד מעשרים הרבעים של פריז, והוא נמצא בגדה הימנית. יחד עם הרובע השני והרובע התשיעי, הוא מאכלס את אחד ממרכזיה העסקיים של העיר, שמקובצים סביב האופרה גרנייה. על פי מפקד האוכלוסין משנת 1999, ברובע זה הוצעו יותר משרות מאשר בכל רובע אחר. אתרים מרכזיים רבים ממוקמים באזור, בהם השאנז אליזה, שער הניצחון וכיכר הקונקורד. ברובע נמצא גם ארמון האליזה שהוא מעונו הרשמי ומשרדו של נשיא צרפת. שטחו של הרובע השמיני הוא 3.881 קמ"ר.
רובעי פריז > רובע 9

הרובע התשיעי של פריז (בצרפתית: IXe arrondissement), הממוקם בגדה הימנית, הוא אחד מעשרים הרבעים של פריז, צרפת. יש בו מקומות מרכזיים רבים, בינם שדרות אוסמן על בתי הכולבו הגדולים של גאלרי לפאייט ושל פרנטן שבהם. הרובע התשיעי, יחד עם הרובע השני והרובע השמיני, מאכלס את אחד ממרכזי העסקים של פריז, סביב אזור האופרה גרנייה.
שטח הקרקע של הרובע התשיעי הוא 2.179 קמ"ר.
רובעי פריז > רובע 10

הרובע העשירי של פריז (בצרפתית: Xe arrondissement), הממוקם בגדה הימנית, הוא אחת מעשרים הרבעים של פריז, צרפת. ברובע נמצאות שתיים משש תחנות הרכבת הגדולות של פריז: גאר די נור וגאר דה ל'אסט. במשך המאה ה-19, היו תחנות אלה מהעמוסות באירופה.
הרובע העשירי מאכלס חלק גדול מתעלת סן מרטן, המקשרת את נהר הסן לחלקים הצפוניים של פריז.
שטח הקרקע של הרובע הוא 2.892 קמ"ר.
רובעי פריז > רובע 11

הרובע האחד-עשר של פריז (בצרפתית: XIe arrondissement), הממוקם בגדה הימנית, הוא הרובע בעל צפיפות האוכלוסין הגבוהה ביותר מבין עשרים הרבעים של פריז, צרפת, והשני בצפיפותו באירופה.
רובעי פריז > רובע 12

הרובע השנים-עשר (בצרפתית: XIIe arrondissement) הוא אחד מעשרים הרבעים של פריז, בירת צרפת. הרובע נמצא במזרח העיר, והוא הרובע הראשון בגדה הימנית שעל נתיב נהר הסן. הרובע עבר שינויים משמעותיים בעשור האחרון, בעיקר בסביבות קור-סנט-אמיליון וברסי, שכעת שוכנים שם משרד האוצר הצרפתי והארנה של ברסי.
רובעי פריז > רובע 13

הרובע השלושה-עשר של פריז (בצרפתית: XIIIe arrondissement ), הממוקם בגדה השמאלית, הוא אחד מעשרים הרבעים של פריז, צרפת. ברובע נמצאת שכונת הצ'יינהטאון העיקרית של פריז, אזור בו מרוכזים בניניי מגורים גבוהים, בדרום-מזרח הרובע השלושה-עשר.
רובעי פריז > רובע 14

הרובע הארבעה-עשר של פריז (בצרפתית: XIVe arrondissement), הממוקם בגדה השמאלית, הוא אחד מעשרים הרבעים של פריז, צרפת. הרובע כולל חלק גדול מאזור מונפרנאס, שהיה בעבר אזור משכנם של אמנים רבים וכן של קהילת ברטן. הרובע מפורסם כיום בעיקר בגורד-השחקים שבו, מגדל מונפרנאס, ובתחנת הרכבת הלאומית גאר מונפרנאס.
רובעי פריז > רובע 15

הרובע החמישה-עשר של פריז (בצרפתית: XVe arrondissement), הממוקם בגדה השמאלית, הוא הרובע בעל האוכלוסייה הגדולה ביותר מבין עשרים הרבעים של פריז, צרפת. הוא חולק את אזור מונפרנאס עם הרובע השישי והרובע הארבעה-עשר. גורד-השחקים של פריז, מגדל מונפרנאס, ותחנת מונפרנס הסמוכה, מצויים בגבול שבין הרובע החמישה-עשר והרובע הארבעה-עשר. שטח הקרקע של הרובע הוא 8.502 קמ"ר.
רובעי פריז > רובע 16

הרובע השישה-עשר של פריז (בצרפתית: XVIe arrondissement), הממוקם בגדה הימנית, הוא אחד מעשרים הרבעים של פריז, צרפת. ברובע נמצאת שדרות פוש היוקרתית, שהיא השדרה הרחבה ביותר בפריז, וכן את אזור המגורים המרכזי של מחוז אוטיי ופאסי. ברובע זה נמצא מספר השגרירויות הבינלאומיות הגדול ביותר בצרפת. יער בולון נכלל ברובע זה. שטח הקרקע של הרובע, כולל יער בולון, הוא 16.31 קמ"ר. ללא יער בולון שטחו עומד על 7.846 קמ"ר.
רובעי פריז > רובע 17

הרובע השבעה-עשר של פריז (בצרפתית: XVIIe arrondissement) הממוקם בגדה הימנית, הוא אחד מעשרים הרבעים של פריז, צרפת. ברובע שני מוקדי פעילות מרכזיים: בחלקו הצפוני, מתחם מעמד הפועלים המרוכז סביב כיכר קלישי הוא שלוחה של אזור החלונות האדומים של רובע פיגאל; בחלקו הדרומי, מתחם המעמד הבינוני-גבוה שסביב שדרות דה טרן (Avenue des ternes) ושוק פונסלה (Marché Poncelet), מעוצב בסגנון אוסמן. שטח הקרקע של הרובע הוא 5.669 קמ"ר.
רובעי פריז > רובע 18

הרובע השמונה-עשר של פריז (בצרפתית:  XVIIIe arrondissement), הממוקם בגדה הימנית, הוא אחד מעשרים הרבעים של פריז, צרפת. הרובע ידוע בעיקר הודות לאזור מונמארטר שבשטחו, הממוקם על גבעה שבראשה מזדקרת בזיליקת סקרה קר, וכן הודות לתיאטרון הקברט הידוע מולן רוז', ולטחנת הרוח הישנה, מולן דה לה גאלט. שטח הקרקע של הרובע הוא 6.005 קמ"ר.
רובעי פריז > רובע 19

הרובע התשעה-עשר של פריז (צרפתית: XIXe arrondissement), הממוקם בגדה הימנית, הוא אחד מעשרים הרבעים של פריז, בירת צרפת. ברובע עוברות שתי תעלות, תעלת סאן-דני ותעלת אורק (Canal de l'Ourcq), המתחברות בפארק לה וילט.
רובעי פריז > רובע 20

הרובע העשרים של פריז (בצרפתית: XXe arrondissement), הממוקם בגדה הימנית, הוא אחד מעשרים הרבעים של פריז, צרפת. ברובע נמצאים האזורים הקוסמופוליטיים מנילמונטן ובלוויל, שקלטו גלים רבים של מהגרים מאז אמצע המאה ה-19. כיום, בבלוויל מצוי רובע הצ'יינהטאון השני בגודלו בפריז. שטח הקרקע של הרובע הוא 5.984 קמ"ר.
Cigar Aficionado

| --- | --- |
Cigar Aficionado מציגה באופן קבוע בשער הגיליונות ידוענים מעשנים סיגרים, בתמונה השחקן ג'ף ברידג'ס על שער גיליון אוגוסט 2013
Cigar Aficionado מציגה באופן קבוע בשער הגיליונות ידוענים מעשנים סיגרים, בתמונה השחקן ג'ף ברידג'ס על שער גיליון אוגוסט 2013
 תדירות:  פעם בחודשיים
 בעלים:  מ. שנקן תקשורת
 עורך ראשי:  גורדון מוט
 תאריכי הופעה:  ספטמבר 1992 – הווה (כ־32 שנים)
 שפה:  אנגלית
 מערכת:  ניו יורק
 מדינה:  ארצות הברית
 ISSN:  1063-7885
 www.cigaraficionado.com
 
Cigar Aficionado הוא כתב עת אמריקאי שמוקדש לעולם הסיגרים. הוא רואה אור מאז ספטמבר 1992, המגזין ידוע בשל מאמריו העוסקים במותגים שונים של סיגרים ברחבי תבל ובשל הידוענים המופיעים על עטיפתו. הוא ידוע גם בשל התנגדותו לאמברגו האמריקאי על קובה. כתב העת נוסד בידי מרווין שנקן, הבעלים של חברת "מ. שנקן תקשורת", המוציאה לאור מאז שנת 1976 את כתב העת ויין ספקטייטור. העורך הנוכחי הוא גורדון מוט.
היסטוריית המגזין > ההתחלה

הוצאת הבכורה של כתב העת Cigar Aficionado הייתה בסתיו 1992, הוא ראה אור בעיר ניו יורק בידי מרווין שנקן, המוציא לאור הוותיק של כתב העת ויין ספקטייטור. קודם להשקתו, שנקן ערך סקר שוק מקיף, הוא אסף למעלה מ-1300 סקרים בני ארבעה עמודים כל אחד של מעשני סיגרים שתיארו את עיסוקם, הכנסתם, הונם העצמי, הרגלי הנופש שלהם, כמו גם הרגלי השתייה והעישון שלהם. תוצאות הסקרים גילו אוכלוסייה של גברים אמידים, עם הכנסה ממוצעת של $194,000 בשנה והון עצמי נטו של $1.4 מיליון, שמעשנים בממוצע עשרה סיגרים בשבוע. שנקן עיצב מגזין בפורמט גדול בעטיפה משובחת, המיועד לקוראים הללו ולמפרסמים של מוצרים שיהיו מיועדים לקהל זה.
Cigar Aficionado החל ככתב עת של סגנון חיים, הכולל סיקור של יין, אלכוהול, נופש, הימורים ועתיקות, בנוסף לראיונות עם דמויות מובילות בתעשיית הסיגרים והוא מגיש מאמרים הנוגעים לתעשיית הסיגריות. מתחילתו המגזין שם דגש על ראיונות עם ידוענים כדוגמת ראש לימבו, ביל קוסבי, ג'ורג' ברנס, ג'ק ניקולסון וארנולד שוורצנגר. המגזין החדש הצליח במידה רבה בזכות הנסיקה במכירת הסיגריות בארצות הברית בשנות התשעים.
הסקופ הגדול ביותר בכתב העת היה ב-4 בפברואר 1994, כשהעורך והמוציא לאור מרווין שנקן פגש את פידל קסטרו בהוואנה וראיין אותו במשך שעתיים. במהלך הראיון נזכר קסטרו בסיפור שמאחורי יסודו של המותג קוהיבה, סיפר סיפורים על חשיבותם של הסיגרים בחייו כמהפכן בהרים של קובה, והסביר מדוע החליט להפסיק לעשן באוגוסט 1986 כחלק ממסע פרסום לאומי נגד השימוש בטבק. בנוסף לנושאים אלה שהם בעלי עניין רב למעשני סיגרים, הראיון נגע במערכת היחסים בין ארצות הברית וקובה, קסטרו האשים את ארצות הברית בהרעת היחסים ודרש לשים קץ לאמברגו הכלכלי על קובה וטען ש"אין עוד ארץ שבה מכבדים את זכויות האדם כמו קובה."
היסטוריית המגזין > הדירוג

החל מראשיתו, Cigar Aficionado ערך מבחני טעימה עיוורים של סיגרים, השווה את מעלותיו של מותג אחד למשנהו, ודירג את הסיגרים בסולם של 100 נקודות, בו השתמש בהצלחה כתב העת האח ויין ספקטייטור.
Colour the Small One

Colour the Small One (בעברית: צבע אחד קטן) הוא אלבום האולפן השלישי של הזמרת-יוצרת האוסטרלית סיה. האלבום יצא לאור 19 בינואר 2004, על ידי חברת התקליטים Astralwerks, Go! Discs.
עם יציאתו נכנס האלבום אל המקום ה-14 במצעד ה-Top Heatseekers של בילבורד.
ביקורת

מגזין הרולינג סטון הפנו כלפי האלבום ביקורת מעורבת בה הם דירגו אותו בכשניים וחצי כוכבי זהב מתוך חמישה בסך הכל. מגזין האובזרבר העניקו לו שלושה כוכבי זהב והפנו כלפיו ביקורת חיובית. בדומה לכך, פיצ'פורק סקרו את האלבום בחיוב גם כן.
לבסוף קיבל האלבום ציון משוכלל של 77 באתר מטקריטיק.
רשימת רצועות

| Colour the Small One> מס' | Colour the Small One> שם | Colour the Small One> משך | Colour the Small One>  | Colour the Small One>  | Colour the Small One>  | Colour the Small One>  | Colour the Small One>  | Colour the Small One>  | Colour the Small One>  |
| --- | --- | --- | --- | --- | --- | --- | --- | --- | --- |
| 1. | Rewrite  | 4:45 |  |  |  |  |  |  |  |
| 2. | Sunday  | 4:17 |  |  |  |  |  |  |  |
| 3. | Breathe Me  | 4:34 |  |  |  |  |  |  |  |
| 4. | The Bully  | 3:51 |  |  |  |  |  |  |  |
| 5. | Sweet Potato  | 4:00 |  |  |  |  |  |  |  |
| 6. | Don't Bring Me Down  | 4:25 |  |  |  |  |  |  |  |
| 7. | Natale's Song  | 2:32 |  |  |  |  |  |  |  |
| 8. | Butterflies  | 3:26 |  |  |  |  |  |  |  |
| 9. | Moon  | 5:02 |  |  |  |  |  |  |  |
| 10. | The Church of What's Happening Now  | 4:27 |  |  |  |  |  |  |  |
| 11. | Numb  | 4:40 |  |  |  |  |  |  |  |
| 12. | Where I Belong  | 5:45 |  |  |  |  |  |  |  |
| משך כולל: | משך כולל: | 48:18 |  |  |  |  |  |  |  |
| רצועות בונוס במהדורת דלוקס> מס' | רצועות בונוס במהדורת דלוקס> שם | רצועות בונוס במהדורת דלוקס> משך | רצועות בונוס במהדורת דלוקס>  | רצועות בונוס במהדורת דלוקס>  | רצועות בונוס במהדורת דלוקס>  | רצועות בונוס במהדורת דלוקס>  | רצועות בונוס במהדורת דלוקס>  | רצועות בונוס במהדורת דלוקס>  | רצועות בונוס במהדורת דלוקס>  |
| --- | --- | --- | --- | --- | --- | --- | --- | --- | --- |
| 13. | Broken Biscuit  | 4:55 |  |  |  |  |  |  |  |
| 14. | Lucky  | 3:13 |  |  |  |  |  |  |  |
| 15. | So Bored  | 3:09 |  |  |  |  |  |  |  |
| 16. | Breathe Me (Ulrich Schnauss Remix)  | 4:53 |  |  |  |  |  |  |  |
| משך כולל: | משך כולל: | 1:25:00 |  |  |  |  |  |  |  |
| רצועות בונוס במהדורה ב-ארצות הברית> מס' | רצועות בונוס במהדורה ב-ארצות הברית> שם | רצועות בונוס במהדורה ב-ארצות הברית> משך | רצועות בונוס במהדורה ב-ארצות הברית>  | רצועות בונוס במהדורה ב-ארצות הברית>  | רצועות בונוס במהדורה ב-ארצות הברית>  | רצועות בונוס במהדורה ב-ארצות הברית>  | רצועות בונוס במהדורה ב-ארצות הברית>  | רצועות בונוס במהדורה ב-ארצות הברית>  | רצועות בונוס במהדורה ב-ארצות הברית>  |
| --- | --- | --- | --- | --- | --- | --- | --- | --- | --- |
| 13. | Broken Biscuit  | 4:55 |  |  |  |  |  |  |  |
| 14. | Lucky  | 3:13 |  |  |  |  |  |  |  |
| 15. | So Bored  | 3:09 |  |  |  |  |  |  |  |
| 16. | Breathe Me (Four Tet Remix)  | 5:01 |  |  |  |  |  |  |  |
| 17. | Where I Belong (Hot Chip Remix)  | 5:03 |  |  |  |  |  |  |  |
| 18. | Numb (Tom Middleton Cosmos Mix)  | 8:16 |  |  |  |  |  |  |  |
| 19. | Breathe Me (Mr Dan Remix)  | 4:38 |  |  |  |  |  |  |  |
| משך כולל: | משך כולל: | 1:25:00 |  |  |  |  |  |  |  |
מיקומי שיא

|   ‏‏‏  מצעדים ודירוגים (2006)> מדינה |   ‏‏‏  מצעדים ודירוגים (2006)> מצעד |   ‏‏‏  מצעדים ודירוגים (2006)> מיקום שיא |
| --- | --- | --- |
|  ארצות הברית | בילבורד 200 | - |
|  ארצות הברית | מצעד אלבומי ה-Heatseekers | 14 |
|  הממלכה המאוחדת | מצעד האלבומים הבריטי | 180 |
הערות שוליים

↑  Sia, Singer (2005), Colour the small one (באנגלית), נבדק ב-2019-05-31
↑  APRA Music Awards - 2013, web.archive.org, ‏2013-08-22
↑  Sia Chart History, Billboard
↑  SiA: Colour The Small One : Music Reviews : Rolling Stone, web.archive.org, ‏2009-05-05
↑  Sia: Colour The Small One | OMM | The Observer, www.theguardian.com
↑  pitchfork.com
↑  Colour The Small One by Sia (באנגלית), נבדק ב-2019-05-31
| סיה |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | OnlySee • Healing Is Difficult • Colour the Small One • Some People Have Real Problems • We Are Born • 1000 Forms of Fear • This Is Acting • Everyday Is Christmas  • Music – Songs from and Inspired by the Motion Picture • Reasonable Woman |  |
| אלבומי הופעה | Lady Croissant |  |
| אלבומי אוסף | Best Of... |  |
| אלבומי וידאו | TV Is My Parent |  |
| סיבובי הופעות | We Meaning You Tour • We Are Born Tour • Nostalgic for the Present Tour |  |
| ערכים קשורים | LSD • Zero 7 • Maddie Ziegler |  |
| סיה – שירים |
| --- | --- | --- |
| Healing Is Difficult | "Taken for Granted" • "Little Man" • "Drink to Get Drunk" |  |
| Colour the Small One | "Don't Bring Me Down" • "Breathe Me" • "Where I Belong" |  |
| Some People Have Real Problems | "The Girl You Lost to Cocaine" • "Soon We'll Be Found" • "Buttons" |  |
| We Are Born | "You've Changed" • "Clap Your Hands" • "Bring Night" |  |
| 1000 Forms of Fear | "Chandelier" • "Eye of the Needle" • "Big Girls Cry" • "Elastic Heart" • "Fire Meet Gasoline" |  |
| This Is Acting | "Bird Set Free" • "Alive" • "Unstoppable" • "Cheap Thrills" • "Reaper" • "The Greatest" • "Move Your Body" |  |
| Everyday Is Christmas | "Santa's Coming for Us" • "Everyday Is Christmas" • "Snowman" |  |
| Music | "Saved My Life" • "Together" • "Courage to Change" • "Hey Boy" • "Floating Through Space" |  |
| שירי פסקולים | "You're Never Fully Dressed Without a Smile" • "California Dreamin'" • "Never Give Up" • "Angel by the Wings" • "To Be Human" • "Rainbow" • "Helium" • "Original" |  |
| סינגלים אחרים | "Under the Milky Way" • "Free Me" • "Flames" |  |
| השתתפות בשירים | "Destiny" • "Somersault" • "I Love It" • "Titanium" • "Wild Ones" • "She Wolf (Falling to Pieces)" • "Battle Cry" • "Guts Over Fear" • "Déjà Vu" • "Golden" • "Bang My Head" • "Living Out Loud" • "Waterfall" • "Dusk Till Dawn" • "That's Life" • "On" • "Exhale" • "Let's Love" • "Del Mar • "Cold" |  |
| שירים אחרים | "I Go to Sleep" • "Beautiful Pain" • "The Whisperer" • "Like a River Runs" • "Start a War" • "Wolves" • "Satisfied" |  |
| --- | --- |
בקרת זהויות :  MusicBrainz release group: 2caa6415-bf30-3870-bf7a-0b1db8b16d48
Calling All the Monsters

Calling All the Monsters (בעברית: קוראת לכל המפלצות) הוא שיר שבוצע על ידי זמרת הפופ האמריקאית צ'יינה אן מקליין. השיר הופק על ידי ניקלאס מולינדר וג'ואקים פרסון, שגם כתבו את השיר, יחד עם יוהאן אלקנאס, וצ'רלי מייסון, עבור "ANT Farm", פסקול סדרת הטלוויזיה "החרשנים" מבית ערוץ דיסני. השיר פורסם כסינגל השני של האלבום ב-20 בספטמבר 2011, דרך וולט דיסני רקורדס. מבחינה מוזיקלית, השיר הוא מסוג אלקטרופופ-מועמדונים, והמילים עוסקות בליל כל הקדושים.
השיר זכה לביקורות חיוביות בדרך כלל מצד המבקרים, כאשר רובם שיבחו את אופיו השובב, וצליל הדאנס שלו. במצעדים, הגיע השיר בשיאו למקום הראשון בסלובקיה, וכן נכנס למצעד הבילבורד הוט 100 האמריקאי, ומצעד הסינגלים הבריטי. בשבועו הראשון להוצאתו, זכה השיר לכ-25,000 הורדות.
רקע

"Calling All the Monsters" הוא הסינגל השני שיצא מהפסקול A.N.T. Farm (החרשנים), של סדרת הטלוויזיה הנושאת את אותו השם בערוץ דיסני. השיר הושמע לראשונה בפרק העונה הראשונה של ליל כל הקדושים, "החווה המוטנטית", ששודר בבכורה ב-7 באוקטובר 2011 בצפון אמריקה, יותר משבועיים לאחר צאת הסינגל. בפרק, ביצע מקליין את השיר. בפרק הוצג יקום מקביל, שבו ה-A.N.T. היו מפלצות ששלטו על בית הספר ובני האדם. בהמשך, רחקה צ'יינה פארקס (מקליין) שיקוי שמשנה את ה-A.N.T. לצורה אנושית. מאוחר יותר, פארקס עלתה על הבמה וביצעה את השיר, כאשר כולם בקהל רוקדים.
השיר הופיע גם ב-"Beam It Up", פרק העונה השנייה של ליל כל הקדושים בסדרה "שייק" של ערוץ דיסני משנת 2011. בנוסף, קיילי קנטרל מהסדרה "גבי דוראן: בייביסיטר לחייזרים" ביצעה את השיר בפרק בפרק ההאלווין "You Decide LIVE!" של הסדרה "Just Roll with It" (אנ') ב-4 באוקטובר 2019.
הרכב

"Calling All the Monsters" הוא שיר אלקטרופופ ודאנס-פופ. השיר תואר כגרסה המודרנית לשירו של מייקל ג'קסון, "Thriller" משנת 1982. המקצב של השיר הושווה מול שיריהם של ג'קסון ודל זמרת הפופ בריטני ספירס.
נושא השיר סובב סביב קסם ופנטזיה ואילו המילים מתארות ריקוד עם מפלצות ודמויות מפחידות.
מיקומי שיא

|   ‏‏‏  מצעדים ודירוגים (2011)> מדינה |   ‏‏‏  מצעדים ודירוגים (2011)> מצעד |   ‏‏‏  מצעדים ודירוגים (2011)> מיקום שיא |   ‏‏‏  מצעדים ודירוגים (2011)>  |
| --- | --- | --- | --- |
|  ארצות הברית | בילבורד הוט 100 | 86 |  |
|  ארצות הברית | היטסקיטרס | 8 |  |
|  ארצות הברית | שירים דיגיטליים לילדים | 1 |  |
|  הממלכה המאוחדת | מצעד הסינגלים הבריטי | 119 |  |
|  קנדה | קנדה הוט 100 | 89 |  |
הערות שוליים

↑  "Archived copy". ארכיון מ-8 באוקטובר 2011. נבדק ב-22 בפברואר 2014. {{cite web}}:  (עזרה);  (עזרה)
↑  "Archived copy". ארכיון מ-19 ביוני 2014. נבדק ב-22 בפברואר 2014. {{cite web}}:  (עזרה);  (עזרה)
↑  ניקלאס מולינדר, מקליין, ג'ואקים פרסון, יוהאן אלקנאס, צ'רלי מייסון
↑  "Kylie Cantrall Covers Calling All the Monsters!". ארכיון מ-13 באוקטובר 2019. נבדק ב-8 באוקטובר 2019. {{cite web}}:  (עזרה)
1 2  Dawson, Jessica. ""Calling All the Monsters" – (CD Single)". Common Sense Media, Inc. ארכיון מ-11 בנובמבר 2011. נבדק ב-5 בנובמבר 2011. {{cite web}}:  (עזרה)
↑  Lamb, Bill. "Top 10 New Pop Songs September 22, 2011". About.com. אורכב מ-המקור ב-6 במרץ 2012. נבדק ב-5 בנובמבר 2011. {{cite web}}:  (עזרה)
| --- | --- |
בקרת זהויות :  MusicBrainz release group: a28b3d3e-e509-486d-a0e8-ecfef24d5236
400 (מספר)

| --- | --- |
 כתיב עשרוני:  400
 במילים:  ארבע מאות
 מספר סודר:  הארבע מאות
 גימטריה:  ת'
 גורמים ראשוניים:   \ 2^{4}\cdot 5^{2}
 כתיב רומי:   \ CD
 כתיב בינארי:  110010000
 כתיב הקסדצימלי:  190
400 (במילים: ארבע מאות) הוא מספר טבעי הבא אחרי 399 ולפני 401. בספרות יווניות הוא מיוצג על ידי אופסילון.
מתמטיקה

400 הוא הריבוע של 20. 400 הוא גם מספר הרשאד.
יהדות

מערת המכפלה נקנתה בארבע מאות שקל כסף עובר לסוחר.
בברית בין הבתרים הובטח לאברהם: "גר יהיה זרעך בארץ לא להם ועבדום ועינו אותם. ארבע מאות שנה."
המספר ארבע מאות מייצג בספרות חז"ל את המספר הגדול ביותר שניתן לכתוב כאות אחת בגימטריה כיוון שהגימטריה שלו היא האות האחרונה באלפבית העברי.
תרבות

סטיבן שפרד כתב ספר בשם "הארבע מאות".
אחר

הארבע מאות הייתה אוליגרכיה ששלטה זמן קצר באתונה.
Do for Love

Do for Love הוא הסינגל השני של הראפר טופאק שאקור שיצא לאחר מותו.
השיר יצא בתור הסינגל הראשון של שאקור מתוך האלבום השני לאחר מותו R U Still Down? (Remember Me), בתאריך 24 באוקטובר 1997,לאחר מותו.
דגימות הקול נלקחו מהשיר What You Won't Do for Love של בובי קולדוול.
השיר דורג במקום ה-21 במצעד הבילבורד הוט 100 בארצות הברית ובמקום ה-12 במצעד הסינגלים הבריטי. בקליפ של השיר מוצג טופאק כדמות אנימציה. Do for Love הגיע למקום ה-89 במצעד הסינגלים השנתי של בילבורד בארצות הברית.
היסטוריית מצעדים

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ארצות הברית | בילבורד הוט 100 | 21 |  |
|  ארצות הברית | בילבורד שירי R&B/היפ הופ | 10 |  |
|  הולנד | מצעד 40 הסינגלים ההולנדיים | 18 |  |
|  הממלכה המאוחדת | מצעד הסינגלים הבריטי | 12 |  |
|  ניו זילנד | המצעד הניו זילנדי הרשמי | 18 |  |
|  שוודיה | סוורייטופליסטן | 33 |  |
נתוני מכירות

| מקום | תארים | מכירות |
| --- | --- | --- |
| הממלכה המאוחדת (BPI) | זהב | 400,000 |
| ארצות הברית (RIAA) | זהב | 500,000 |
Columbine

Columbine הוא אלבום הבכורה של הזמרת-יוצרת הדנית אאורה דיון. אלבום הבכורה יצא לאור ב-28 בינואר 2008 (בעולם) וב-27 בנובמבר 2009 (באירופה) על ידי חברת התקליטים איילנד רקורדס. מתוך האלבום יצאו שלושה סינגלים.
האלבום הגיע למקום השלישי במצעד האלבומים של דנמרק.